Atan diɣen, qrib i yawen-d-bdiɣ lhedṛa ɣef tasa, ɣef wul mi ara iḥemmel albeɛḍ, ɣef leɛceq, i yxeddem, ɣef tin ara yenɣen iman-is i wudem n win ɛzizen fell-as... Lameɛna ṭṭfeɣ iman-iw... Seɛdi ur t-yeffiɣ ara leɛqel. Mačči d ur t-tɣaḍ ara Faḍma imi yeqbel ad yemmet d netta axir ; walakin, yenna-as : imi d akken, dɣa, ara tt-id-yeḥyun, welleh, ard xedmeɣ ayen iyi-tenna. Netta yecfa yakk ɣef wakken i t-tweṣṣa. Igzem-itt, ifetet-itt, yessenṭaḍ ɣef tejṛa yettali. Yeddem-d tamellalt, yerr-itt-id s aqelmun. Yuɣal-d yettṣubbu itekkes-d iftaten. Di lqaɛa yessenṭeḍ -iten wa ɣer wa : ifukk : taqcict tebded 78